CELEX: 21999D0410(01)
Language: el
Date: 1999-02-22 00:00:00
Title: Απόφαση αριθ. 1/1999 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σλοβενίας, αφετέρου, της 22ας Φεβρουαρίου 1999, για τη θέσπιση του εσωτερικού κανονισμού - Εσωτερικός κανονισμός της Επιτροπής Σύνδεσης

Avis juridique important

|

21999D0410(01)

Απόφαση αριθ. 1/1999 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σλοβενίας, αφετέρου, της 22ας Φεβρουαρίου 1999, για τη θέσπιση του εσωτερικού κανονισμού - Εσωτερικός κανονισμός της Επιτροπής Σύνδεσης  

Επίσημη Εφημερίδα αριθ. L 096 της 10/04/1999 σ. 0013 - 0018

ΑΠΟΦΑΣΗ αριθ. 1/1999 ΤΟΥ ΣΥΜΒΟΥΛΙΟΥ ΣΥΝΔΕΣΗΣμεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σλοβενίας, αφετέρουτης 22ας Φεβρουαρίου 1999για τη θέσπιση του εσωτερικού κανονισμού(1999/247/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη την ευρωπαϊκή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σλοβενίας, αφετέρου, και ιδίως τα άρθρα 110, 111, 112, 113, 114 και 115,Εκτιμώντας ότι η συμφωνία άρχισε να ισχύει από 1ης Φεβρουαρίου 1999,ΑΠΟΦΑΣΙΖΕΙ:Άρθρο 1ΠροεδρίαΗ Προεδρία στο Συμβούλιο Σύνδεσης ασκείται εναλλάξ, για περιόδους δώδεκα μηνών, από έναν εκρόσωπο του Συμβουλίου της Ευρωπαϊκής Ένωσης, εξ ονόματος της Κοινότητας και των κρατών μελών της, και από έναν εκπρόσωπο της κυβέρνησης της Δημοκρατίας της Σλοβενίας. Η πρώτη περίοδος αρχίζει κατά την ημερομηνία του πρώτου Συμβουλίου Σύνδεσης και λήγει στις 31 Δεκεμβρίου 1999.Άρθρο 2ΣύνοδοιΤο Συμβούλιο Σύνδεσης συνέρχεται τακτικά σε υπουργικό επίπεδο μία φορά το χρόνο. Έκτακτες σύνοδοι του Συμβουλίου Σύνδεσης μπορούν να γίνουν, με συμφωνία των μερών, κατ' αίτηση ενός εξ αυτών.Εκτός αντίθετης συμφωνίας των μερών, η σύνοδος του Συμβουλίου Σύνδεσης διεξάγεται στο συνήθη τόπο των συνόδων του Συμβουλίου της Ευρωπαϊκής Ένωσης, σε ημερομηνία την οποία συμφωνούν και τα δύο μέρη.Οι σύνοδοι του Συμβουλίου Σύνδεσης συγκαλούνται από κοινού από τους γραμματείς του Συμβουλίου Σύνδεσης, σε συμφωνία με τον πρόεδρο.Άρθρο 3ΕκπροσώπησηΜέλος του Συμβουλίου Σύνδεσης που κωλύεται να παραστεί σε συνεδρίαση είναι δυνατόν να εκπροσωπηθεί. Εάν ένα μέλος επιθυμεί να εκπροσωπηθεί, πρέπει να γνωστοποιήσει στον πρόεδρο το όνομα του εκπροσώπου του πριν από τη συγκεκριμένη συνεδρίαση στην οποία πρόκειται να εκπροσωπηθεί.Ο εκπρόσωπος μέλους του Συμβουλίου Σύνδεσης ασκεί όλα τα δικαιώματα αυτού του μέλους.Άρθρο 4ΑντιπροσωπείεςΤα μέλη του Συμβουλίου Σύνδεσης μπορούν να συνοδεύονται από υπαλλήλους.Πριν από κάθε σύνοδο, ανακοινώνεται στο πρόεδρο η προβλεπόμενη σύνθεση της αντιπροσωπείας κάθε μέρους.Εκπρόσωπος της Ευρωπαϊκής Τράπεζας Επενδύσεων παρίσταται στις συνόδους του Συμβουλίου Σύνδεσης, υπό την ιδιότητα του παρατηρητή, όταν στην ημερήσια διάταξη της συνόδου υπάρχουν θέματα που αφορούν την Τράπεζα.Το Συμβούλιο Σύνδεσης μπορεί να προσκαλέσει μη μέλη να παραστούν σε συνόδους του για να προσκομίσουν πληροφορίες για ειδικά θέματα.Άρθρο 5ΓραμματείαΈνας υπάλληλος της Γενικής Γραμματείας του Συμβουλίου της Ευρωπαϊκής Ένωσης και ένας υπάλληλος της Αποστολής της Δημοκρατίας της Σλοβενίας στις Βρυξέλλες, ενεργούν από κοινού ως γραμματείς του Συμβουλίου Σύνδεσης.Άρθρο 6ΑλληλογραφίαΗ αλληλογραφία που απευθύνεται στο Συμβούλιο Σύνδεσης αποστέλλεται στον πρόεδρο του Συμβουλίου Σύνδεσης, στη διεύθυνση της Γενικής Γραμματείας του Συμβουλίου της Ευρωπαϊκής Ένωσης.Οι δύο γραμματείς φροντίζουν η αλληλογραφία αυτή να παραδίδεται στον πρόεδρο του Συμβουλίου Σύνδεσης και, εάν χρειάζεται, να διαβιβάζεται και στα άλλα μέλη του Συμβουλίου Σύνδεσης. Στην περίπτωση αυτή, παραλήπτες είναι η Γενική Γραμματεία της Επιτροπής, οι Μόνιμες Αντιπροσωπείες των κρατών μελών και η Αποστολή της Δημοκρατίας της Σλοβενίας στις Βρυξέλλες.Οι δύο γραμματείς αποστέλλουν τις ανακοινώσεις του προέδρου του Συμβουλίου Σύνδεσης στους αποδέκτες τους και τις διαβιβάζουν, εάν χρειάζεται, στα άλλα μέλη του Συμβουλίου Σύνδεσης, όπως αναφέρεται στο προηγούμενο εδάφιο.Άρθρο 7ΔημοσιότηταΟι σύνοδοι του Συμβουλίου Σύνδεσης δεν είναι δημόσιες, εκτός εάν αποφασιστεί άλλως.Άρθρο 8Ημερήσια διάταξη των συνόδων1. Ο πρόεδρος καταρτίζει την προσωρινή ημερήσια διάταξη για κάθε σύνοδο. Οι γραμματείς του Συμβουλίου Σύνδεσης την αποστέλλουν στους παραλήπτες που αναφέρονται στο άρθρο 6, το αργότερο 15 ημέρες πριν από την έναρξη της συνόδου.Η προσωρινή ημερήσια διάταξη περιλαμβάνει τα σημεία για τα οποία υποβλήθηκε στον πρόεδρο αίτηση εγγραφής στην ημερήσια διάταξη, 21 τουλάχιστον ημέρες πριν από την έναρξη της συνόδου. Στην προσωρινή ημερήσια διάταξη, πάντως, εγγράφονται μόνο τα σημεία για τα οποία τα σχετικά έγγραφα εργασίας έχουν διαβιβαστεί στους γραμματείς το αργότερο την ημέρα ανακοίνωσης της ημερήσιας διάταξης.Το Συμβούλιο σύνδεσης εγκρίνει την ημερήσια διάταξη στην αρχή κάθε συνόδου. Εάν τα δύο μέρη συμφωνούν, μπορεί να εγγραφεί στην ημερήσια διάταξη σημείο το οποίο δεν περιλαμβάνει η προσωρινή ημερήσια διάταξη.2. Ο πρόεδρος μπορεί, με τη συμφωνία των δύο μερών, να ελαττώσει τα χρονικά όρια της παραγράφου 1, προκειμένου να ληφθούν υπόψη οι απαιτήσεις ειδικής περίπτωσης.Άρθρο 9ΠρακτικάΟι δύο γραμματείς συντάσσουν σχέδιο πρακτικών κάθε συνόδου.Τα πρακτικά αναφέρουν, κατά γενικό κανόνα, όσον αφορά κάθε σημείο της ημερήσιας διατάξης:- τα έγγραφα που υποβάλλονται στο Συμβούλιο Σύνδεσης,- δηλώσεις, η καταχώρηση των οποίων ζητήθηκε από μέλος του Συμβουλίου Σύνδεσης,- τις ληφθείσες αποφάσεις και συστάσεις, τις δηλώσεις επί των οποίων υπήρξε συμφωνία και τα συμπεράσματα στα οποία κατέληξε η σύνοδος.Το σχέδιο πρακτικών υποβάλλεται στο Συμβούλιο Σύνδεσης προς έγκριση. Τα πρακτικά υπογράφονται από τον πρόεδρο και τους δύο γραμματείς, όταν εγκριθούν. Τα πρακτικά καταχωρούνται στα αρχεία της Γενικής Γραμματείας του Συμβουλίου της Ευρωπαϊκής Ένωσης, η οποία ενεργεί ως θεματοφύλακας των εγγράφων της σύνδεσης. Επικυρωμένο αντίγραφο των πρακτικών αποστέλλεται σε καθένα από τους παραλήπτες που αναφέρονται στο άρθρο 6.Άρθρο 10Αποφάσεις και συστάσεις1. Το Συμβούλιο Σύνδεσης εκδίδει τις αποφάσεις και τις συστάσεις του κατόπιν κοινής συμφωνίας μεταξύ των μερών.Κατά την περίοδο μεταξύ δύο συνόδων, το Συμβούλιο Σύνδεσης μπορεί, εφόσον και τα δύο μέρη συμφωνούν, να εκδώσει αποφάσεις ή συστάσεις δια γραπτής διαδικασίας.2. Οι αποφάσεις και οι συστάσεις που εκδίδει το Συμβούλιο Σύνδεσης σύμφωνα με το άρθρο 112 της ευρωπαϊκής συμφωνίας, τιτλοφορούνται αντιστοίχως "Απόφαση" και "Σύσταση" και φέρουν μετά τον τίτλο αύξοντα αριθμό, την ημερομηνία της έγκρισής τους και περιγραφή του αντικειμένου τους.Οι αποφάσεις και οι συστάσεις του Συμβουλίου Σύνδεσης υπογράφονται από τον πρόεδρο και επικυρώνονται από τους δύο γραμματείς.Οι αποφάσεις και οι συστάσεις αποστέλλονται σε όλους τους παραλήπτες που αναφέρονται στο άρθρο 6.Έκαστο μέρος μπορεί να αποφασίσει τη δημοσίευση των αποφάσεων και των συστάσεων του Συμβουλίου Σύνδεσης στην αντίστοιχη επίσημη εφημερίδα του (Επίσημη Εφημερίδα των Ευρωπαϊκών Κοινοτήτων και Uradni List Republike Slovenije).11 ΆρθροΓλώσσεςΟι επίσημες γλώσσες του Συμβουλίου Σύνδεσης είναι οι επίσημες γλώσσες των δύο μερών.Εκτός εάν αποφασιστεί άλλως, τα έγγραφα που χρησιμεύουν για βάση στις συσκέψεις του Συμβουλίου Σύνδεσης καταρτίζονται στις ως άνω γλώσσες.Άρθρο 12ΈξοδαΗ Κοινότητα και η Δημοκρατία της Σλοβενίας αναλαμβάνουν η καθεμία τις δαπάνες που συνεπάγεται η συμμετοχή τους στις συνόδους του Συμβουλίου Σύνδεσης, όσον αφορά τόσο το προσωπικό, τα έξοδα ταξιδίου και διαμονής, όσο και τα έξοδα ταχυδρομείου και τηλεπικοινωνιών.Οι δαπάνες διερμηνείας κατά τις συνόδους, μετάφρασης και αναπαραγωγής των εγγράφων, αναλαμβάνονται από την Κοινότητα, εξαιρουμένων των δαπανών διερμηνείας και μετάφρασης από και προς τη σλοβενική γλώσσα, τις οποίες αναλαμβάνει η Δημοκρατία της Σλοβενίας.Λοιπά έξοδα σχετικά με την υλική οργάνωση των συνόδων, αναλαμβάνονται κάθε φορά από το μέρος που φιλοξενεί τη σύνοδο.Άρθρο 13Επιτροπή σύνδεσης1. Συνιστάται επιτροπή σύνδεσης η οποία επικουρεί το Συμβούλιο Σύνδεσης κατά την εκτέλεση των καθηκόντων του. Η επιτροπή σύνδεσης συγκροτείται από εκπροσώπους των μελών του Συμβουλίου της Ευρωπαϊκής Ένωσης και από μέλη της Επιτροπής των Ευρωπαϊκών Κοινοτήτων, αφενός, και από εκπροσώπους της κυβέρνησης της Δημοκρατίας της Σλοβενίας, αφετέρου, συνήθως σε επίπεδο ανωτέρων υπαλλήλων.2. Η επιτροπή σύνδεσης προετοιμάζει τις συνόδους και τις συσκέψεις του Συμβουλίου Σύνδεσης, εφαρμόζει, όπου δει, τις αποφάσεις του Συμβουλίου Σύνδεσης και, εν γένει, εξασφαλίζει τη συνέχεια της σχέσης σύνδεσης και την ορθή λειτουργία της ευρωπαϊκής συμφωνίας. Εξετάζει κάθε θέμα που της παραπέμπει το Συμβούλιο Σύνδεσης, καθώς και οιοδήποτε άλλο θέμα ανακύψει κατά τη πορεία της εφαρμογής της ευρωπαϊκής συμφωνίας στην πράξη. Μπορεί να υποβάλει προτάσεις ή σχέδια αποφάσεων/συστάσεων προς έγκριση στο Συμβούλιο Σύνδεσης.3. Σε περιπτώσεις για τις οποίες η ευρωπαϊκή συμφωνία αναφέρει την υποχρέωση ή τη δυνατότητα διεξαγωγής διαβουλεύσεων, οι διαβουλεύσεις αυτές μπορούν να διεξαχθούν στα πλαίσια της επιτροπής σύνδεσης. Οι διαβουλεύσεις μπορούν να συνεχιστούν στο Συμβούλιο Σύνδεσης, εφόσον τα δύο μέρη συμφωνούν.4. Ο εσωτερικός κανονισμός της επιτροπής σύνδεσης προσαρτάται στην παρούσα απόφαση.Άρθρο 14Υποεπιτροπές και ειδικές ομάδες εργασίαςΟι υποεπιτροπές, που αναφέρονται στο άρθρο 115 της ευρωπαϊκής συμφωνίας, απαριθμούνται στο παράρτημα ΙΙ της παρούσας απόφασης. Οι εν λόγω υποεπιτροπές εργάζονται υπό την επιτροπή σύνδεσης, στην οποία υποβάλλουν έκθεση ύστερα από κάθε συνεδρίασή τους.Η επιτροπή σύνδεσης μπορεί να αποφασίσει την κατάργηση υφιστάμενων υποεπιτροπών ή ομάδων, να τροποποιήσει την εντολή που τους έχει δοθεί ή να συστήσει και άλλες υποεπιτροπές ή ομάδες για να την επικουρούν κατά την εκτέλεση των καθηκόντων της.Οι υποεπιτροπές και οι ομάδες αυτές δεν έχουν εξουσία λήψης αποφάσεων.Βρυξέλλες, 22 Φεβρουαρίου 1999.Για το Συμβούλιο ΣύνδεσηςΟ ΠρόεδροςJ. FISCHERΠΑΡΑΡΤΗΜΑ IΕΣΩΤΕΡΙΚΟΣ ΚΑΝΟΝΙΣΜΟΣ ΤΗΣ ΕΠΙΤΡΟΠΗΣ ΣΥΝΔΕΣΗΣΆρθρο 1ΠροεδρίαΗ Προεδρία της επιτροπής σύνδεσης ασκείται εναλλάξ, για περιόδους δώδεκα μηνών, από έναν εκπρόσωπο της Ευρωπαϊκής Επιτροπής, εξ ονόματος της Κοινότητας και των κρατών μελών της, και από έναν εκπρόσωπο της κυβέρνησης της Δημοκρατίας της Σλοβενίας. Η πρώτη περίοδος αρχίζει κατά την ημερομηνία του πρώτου Συμβουλίου Σύνδεσης και λήγει στις 31 Δεκεμβρίου 1999.Άρθρο 2ΣυνεδριάσειςΗ επιτροπή σύνδεσης συνεδριάζει, όταν οι περιστάσεις το απαιτούν, με συμφωνία και των δύο μερών.Κάθε συνεδρίαση της επιτροπής σύνδεσης διεξάγεται σε τόπο και χρόνο που συμφωνούν και τα δύο μέρη.Οι συνεδριάσεις της επιτροπής σύνδεσης συγκαλούνται από τον πρόεδρο.Άρθρο 3ΑντιπροσωπείεςΠριν από κάθε συνεδρίαση, ανακοινώνεται στον πρόεδρο η προβλεπόμενη σύνδεση της αντιπροσωπείας του κάθε μέρους.Άρθρο 4ΓραμματείαΈνας υπάλληλος της Ευρωπαϊκής Επιτροπής κι ένας υπάλληλος της κυβέρνησης της Δημοκρατίας της Σλοβενίας, ενεργούν από κοινού ως γραμματείς της επιτροπής σύνδεσης.Κάθε ανακοίνωση προς και από τον πρόεδρο της επιτροπής σύνδεσης σύμφωνα με την παρούσα απόφαση, διαβιβάζεται στους γραμματείς της επιτροπής σύνδεσης και στους γραμματείς και τον πρόεδρο του Συμβουλίου Σύνδεσης.Άρθρο 5ΔημοσιότηταΟι συνδριάσεις της επιτροπής σύνδεσης δεν είναι δημόσιες, εκτός εάν αποφασιστεί άλλως.Άρθρο 6Ημερήσια διάταξη της συνεδρίασης1. Ο πρόεδρος καταρτίζει την προσωρινή ημερήσια διάταξη για κάθε συνεδρίαση. Οι γραμματείς της επιτροπής σύνδεσης την αποστέλλουν στους παραλήπτες που αναφέρονται στο άρθρο 4, το αργότερο 15 ημέρες πριν από την έναρξη της συνεδρίασης.Η προσωρινή ημερήσια διάταξη περιλαμβάνει τα σημεία για τα οποία υποβλήθηκε στον πρόεδρο αίτηση εγγραφής στην ημερήσσια διάταξη, 21 τουλάχιστον ημέρες πριν από την έναρξη της συνόδου. Στην προσωρινή ημερήσια διάταξη, πάντως, εγγράφονται μόνο τα σημεία για τα οποία τα σχετικά έγγραφα εργασίας έχουν διαβιβαστεί στους γραμματείς το αργότερο την ημέρα ανακοίνωσης της ημερήσιας διάταξης.Η επιτροπή σύνδεσης μπορεί να ζητήσει την παρουσία εμπειρογνωμόνων στις συνεδριάσεις της, προκειμένου να παράσχουν πληροφορίες για ειδικά θέματα.Η επιτροπή σύνδεσης εγκρίνει την ημερήσια διάταξη στην αρχή κάθε συνόδου. Εάν τα δύο μέρη συμφωνούν, μπορεί να εγγραφεί στην ημερήσια διάταξη σημείο το οποίο δεν περιλαμβάνει η προσωρινή ημερήσια διάταξη.2. Ο πρόεδρος μπορεί, με τη συμφωνία των δύο μερών, να ελαττώσει τα χρονικά όρια της παραγράφου 1, προκειμένου να ληφθούν υπόψη οι απαιτήσεις ειδικής περίπτωσης.Άρθρο 7ΠρακτικάΓια κάθε συνεδρίαση καταρτίζονται πρακτικά, βάσει περίληψης, την οποία εκπονεί ο πρόεδρος, των συμπερασμάτων στα οποία κατέληξε η επιτροπή σύνδεσης.Όταν εγκριθούν από την επιτροπή σύνδεσης, τα πρακτικά υπογράφονται από τον πρόεδρο και τους γραμματείς και καταχωρούνται στα αρχεία εκάστου των μερών. Αντίγραφο των παρακτικών αποστέλλεται σε καθένα από τους παραλήπτες που αναφέρονται στο άρθρο 4.Άρθρο 8ΣυσκέψειςΣτις ειδικές περιπτώσεις στις οποίες η επιτροπή σύνδεσης έχει εξουσιοδοτηθεί από το Συμβούλιο Σύνδεσης, σύμφωνα με το άρθρο 114 παράγραφος 2 της Ευρωπαϊκής Συμφωνίας, για να εκδώσει αποφάσεις/συστάσεις, οι πράξεις αυτές τιτλοφορούνται αντιστοίχως "Απόφαση" και "Σύσταση", και φέρουν μετά τον τίτλο αύξοντα αριθμό, την ημερομηνία της έκδοσής τους και περιγραφή του αντικειμένου τους. Οι αποφάσεις και οι συστάσεις λαμβάνονται με κοινή συμφωνία των μερών.Οι αποφάσεις και συστάσεις της επιτροπής σύνδεσης υπογράφονται από τον πρόεδρο και η αυθεντικότητά τους βεβαιώνεται από τους δύο γραμματείς, αποστέλλονται δε στους παραλήπτες που αναφέρονται στο άρθρο 4 του παρόντος παραρτήματος. Έκαστο μέρος μπορεί να αποφασίσει τη δημοσίευση των αποφάσεων και συστάσεων της Επιτροπής Σύνδεσης στην αντίστοιχη επίσημη εφημερίδα του (Επίσημη Εφημερίδα των Ευρωπαϊκών Κοινοτήτων και Uradni List Republike Slovenije).Άρθρο 9ΈξοδαΗ Κοινότητα και η Δημοκρατία της Σλοβενίας αναλαμβάνουν η καθεμία τις δαπάνες που συνεπάγεται η συμμετοχή τους στις συνεδριάσεις της επιτροπής σύνδεσης, όσον αφορά τόσο το προσωπικό, τα έξοδα ταξιδίου και διαμονής, όσο και τα έξοδα ταχυδρομείου και τηλεπικοινωνιών.Οι δαπάνες διερμηνείας κατά τις συνεδριάσεις, μετάφρασης και αναπαραγωγής των εγγράφων, αναλαμβάνονται από την Κοινότητα, εξαιρουμένων των δαπανών διερμηνείας και μετάφρασης από και προς τη σλοβενική γλώσσα, τις οποίες αναλαμβάνει η Δημοκρατία της Σλοβενίας.Λοιπά έξοδα σχετικά με την υλική οργάνωση των συνεδριάσεων, αναλαμβάνονται κάθε φορά από το μέρος που φιλοξενεί τη συνεδρίαση.ΠΑΡΑΡΤΗΜΑ IIΕΥΡΩΠΑΪΚΗ ΣΥΜΦΩΝΙΑ ΕΚ-ΣΛΟΒΕΝΙΑΣΠΡΟΤΕΙΝΟΜΕΝΗ ΔΙΑΡΘΡΩΣΗ ΥΠΟΕΠΙΤΡΟΠΩΝ ΚΑΤΑ ΤΟΜΕΑ>ΘΕΣΗ ΠΙΝΑΚΑ>